Cao Verde Republica de Cao Verde República de Cabo Verde Cao Verdo o Cao Verde, el cuało nome ufisałe el ze Repùblega de Cao Verdo, el ze un Stato sovran insułar de l'Àfrica, situà inte el osèano Atlàntego, pì concretamente inte el arsipèłago volcànego macaronèzego de Cao Verdo, davanti de łe coste senegaleze, che consta de dieze ìzołe volcàneghe co na superfise terestre conbinada de prosimadamente 4.033 chiłòmetri cuadri . Ste ìzołe łe se cata intrà i 600 e i 850 chiłòmetri verso òvest de Cap-Vert, situà inte el ponto pì osidentałe de l'Àfrica continentałe. Le ìzołe de Cao Verdo łe forma parte de ła ecorejon de ła Macaronèzia, insieme co łe Azore, łe Ìzołe Canàrie, Madèira e łe Ìzołe Selvàdeghe. La so forma de goerno ła ze ła repùblega semipresidensiałista. El arsipèłago de Cao Verdo el zera stà dezabità finmente al XV sècoło, co che i esploradori portoghezi i ła ghea descuerta inte el 1456 co ła consevente cołonizasion de łe ìzołe, stabiłendo cusita el primo stansiamento eoropeo inte i tròpeghi. Par via che łe ìzołe de Cao Verdo łe zera pozisionae in na ubicasion convegnente par portar vanti un roło inte el comèrcio de s-ciavi inte el Atlàntego, Cao Verdo el se ghea evolvesto economicamente pròspero durante dei secołi XVI e XVII, atraendo a comercianti, corsari e pirai. Ła so economia ła se ghea reduzesto inte el XIX sècoło par via de ła sopresion de ła trata de s-ciavi inte l'Atlàntego, e tanti dei so abitanti i zera emigrai durante de sto perìodo. Sensa dubi, Cao Verdo el se ghea recuperà economicamente in forma guałiva co che el zera drio convertirse inte un inportante sentro comerciałe e un ùtile ponto de fermada inte łe prinsipałi rote marìtime. Inte el 1951, Cao Verdo el se ghea incorporà cofà un departemento de oltramar del Portogało. El teritòrio el se ghea mantegnesto fora de ła guera cołoniałe portogheza, parò i so abitanti i ghea presionà par ła indipendensa totałe reprezentai dal Partio African par ła Indipendensa de Guinea e Cao Verdo, che par de pì el dimandava na union pułìtega co ła Guinea Portogheza continentałe. Cao Verdo e Guinea-Bissau i se ghea indipendizà da separai inte el 5 de lujo del 1975. Dopo de ła so indipendensa, Cao Verdo el se ghea mantegnesto soto un rezime sociałista de partio ùgnoło finmente al 1990, co che el zera pasà al multipartidismo. Da chel momento, ła nasion ła ga consołidà na sòłida democrasia reprezentativa e ła se ga mantegnesto cofà uno dei paezi pì desviłupai e lìbari de Àfrica, anca se el fa fronte a consideràbiłi ostàcułi rełasionai co na constante sechesa. Co poche reserve naturałi, ła so economia in desviłupo ła ze prinsipalmente orientada ai servisi, co un atension cresente inte i confronti del turismo e de l'investimento stragnero. Drio cheło che dize el censo del 2021, el ga na popołasion de 483.628 abitanti, ła majoransa de eredità africana e eoropea mista e predomenantemente de rełijon catòlega romana, l'85% de ła popołasion inte el 2010, propietà che ła spècia el pasà cołoniałe del dominio portogheze. Existe na inportante comunità de ła diàspora caoverdiana in tuto el mondo, specialmente inte i Stati Unii e Portogało, che ła sorpasa in nùmero ai abitanti de łe ìzołe. Cao Verdo el ze un sta menbro de ła Union Africana. De contesto iberòfono, ła so łéngua ufisałe ła ze el portogheze e el paeze el ze menbro de ła Comunità de Paezi de Łéngua Portogheza. Cao Verdo el xe on arcipełago de nove ìzołe de orìzane vulcànega.